Kummaliselt kompileeritud fotoseerias, mida eksponeeriti esimest korda 1990. aastal New Yorkis, kohandab fotokunstnik Cindy Sherman ümber vara-uusaegseid portreesid, esitades neid mimeetiliste elavate piltidena. Muuhulgas on tema tööde hulgas ka mitmeid õnnistatud Neitsi Maarja kujutisi.  Maria lactans , kes toidab rinnaga laps-Kristust või väljendab nälginud kristlase-hingega vaataja jaoks halastava piima ideed, on kunstniku töödel Maarja peamine inkarnatsioon. Kord on ta silmipimestav  oma tiaaras ja brokaadis, tanutatud ja helmed kaelas, kord kodukootud ja alandlik. Ta on osaliselt riietatud ning tema üks rind on paljastatud, osutades esimese toidu puhtale allikale, mis on sobiv Päästja huultele.